Jy rol rond, kan maar net nie aan die slaap raak nie. Doodmoeg, maar die honderde gedagtes wat deur jou kop maal, jaag Klaasvakie weg.
Skryf 5 minute voor slaaptyd puntsgewys alles neer wat jy die volgende paar dae moet doen. Proefpersone het daarna 9 minute gouer aan die slaap geraak as die kontrolegroep wat take moes neerskryf wat hulle reeds voltooi het, volgens ’n studie in die Journal of Experimental Psychology.
As jy slaaptyd angstig en ontsteld is, druk jou gesig 30 sekondes lank in ’n bak met yskoue water. Dis ’n sneller vir ’n onwillekeurige respons by soogdiere bekend as die duikrefleks (mammalian dive reflex), wat jou hartklop en bloeddruk verlaag. En jy voel kalmer.
Neem ’n warm stort ’n uur voor slaaptyd. As jy daarna in die koeler lug uitstap, daal jou liggaamstemperatuur vinnig en jou metabolisme raak ook sommer gouer stadiger, wat jou liggaam vir slaap voorberei. Maak dit deel van jou slaaptydroetine.
Giet die olie bietjie vir bietjie by en geur met die sout. Verdun met nog ’n bietjie olie indien verkies.